CELEX: 62012TN0183
Language: et
Date: 2012-04-25 00:00:00
Title: Kohtuasi T-183/12: 25. aprillil 2012 esitatud hagi — European Dynamics Luxembourg ja Evropaïki Dynamiki-Proigmena Systimata Tilepikoinonion Pliroforikis kai Tilematikis versus Euroopa Politseiamet (Europol)

7.7.2012   
            
            
               ET
            
            
               Euroopa Liidu Teataja
            
            
               C 200/17
            
         25. aprillil 2012 esitatud hagi — European Dynamics Luxembourg ja Evropaïki Dynamiki-Proigmena Systimata Tilepikoinonion Pliroforikis kai Tilematikis versus Euroopa Politseiamet (Europol)
   (Kohtuasi T-183/12)
   2012/C 200/36
   Kohtumenetluse keel: kreeka
   
      Pooled
   
   
      Hagejad: European Dynamics Luxembourg SA (Ettelbrück, Luksemburg) ja Evropaïki Dynamiki-Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindaja: dikigoros B. Christianos)
   
      Kostja:: Euroopa Politseiamet (Europol)
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Politseiameti (edaspidi „Europol”) 16. veebruari 2012. aasta otsus sõlmida avatud hankemenetluses nr D/C3/1104 leping äriühinguga Capgemini Nederland BV;
            
         
               —
            
            
               mõista Europolilt välja hüvitis kahju eest, mis hagejad kandsid raamlepingus osalemise võimaluse kaotamise tõttu ja mis hagejate hinnangul on 161 887 eurot, koos intressiga alates kohtuotsuse väljakuulutamisest;
            
         
               —
            
            
               mõista kõik hagejate menetluskulud välja Europolilt.
            
         
      Väited ja peamised argumendid
   
   Hagejad väidavad, et vaidlustatud otsus tuleb vastavalt ELTL artiklile 263 tühistada põhjusel, et Europol muutis hankemenetluse käigus mitut pakkujate pakkumise tehnilise ja majandusliku hindamise alast lepingute sõlmimise kriteeriumi, rikkudes ilmselgelt finantsmääruse nr 1605/2002 (1) ja selle rakendusmääruse nr 2342/2002 (2) kehtivaid sätteid ning väljakujunenud kohtupraktikat.
   
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).
   
      (2)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, lk 1; ELT eriväljaanne 01/04, lk 145).